[ OKOZ: 1. 16.00.00.00 Xavfsizlik va huquq tartibot muhofazasi / 16.04.00.00 Jamiyat xavfsizligi / 16.04.04.00 Davlat mulki va xususiy mulkni muhofaza qilish. Noidoraviy qoʻriqlash. Idoraviy qoʻriqlash] [ TSZ: 1. Odil sudlov. Huquq-tartibotni muhofaza qilish. Adliya / Jamoat tartibi va jamoat xavfsizligini muhofaza qilish] OʻZBEKISTON RESPUBLIKASI ADLIYA VAZIRINING buyrugʻi Idoraviy normativ-huquqiy hujjatni davlat reyestridan chiqarish toʻgʻrisida [Oʻzbekiston Respublikasi Adliya vazirligi tomonidan 2019-yil 14-oktabrda roʻyxatdan oʻtkazildi, roʻyxat raqami 2966-1] Idoraviy normativ-huquqiy hujjatni davlat reyestridan chiqarish boʻyicha 2019-yil 11-oktabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “ Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida ”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “ Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida ”gi hamda 2000-yil 19-maydagi 197-son “ Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida ”gi qarorlariga asosan, buyuraman: 1. Oʻzbekiston Respublikasi Ichki ishlar vazirligi, Moliya vazirligi hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasining 2018-yil 4-yanvardagi 1, 1, 01/15-1-10/01-son “Qoʻriqlash xizmati koʻrsatish boʻyicha namunaviy shartnomani tasdiqlash haqida”gi qarori (roʻyxat raqami 2966, 2018-yil 29-yanvar) davlat reyestridan chiqarilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. Vazir R. DAVLETOV Toshkent sh., 2019-yil 14-oktabr, 467-mh-son (Qonun hujjatlari maʼlumotlari milliy bazasi, 14.10.2019-y., 10/19/2966-1/3912-son)